สวัสดีค่ะ… ไม่เคยคันและตกขาวมีสีเหลืองมากนานมากหลายปีเลยละ พึ่งเป็นเมื่อวานนี้ค่ะ อาการคันบริเวณปากช่องคลอดคันไม่มากไม่เกาก็ได้แต่ถ้าเกาจะมันส์เลยแหละ😅ตกขาวเป็นก้อนบ้างเหลวบ้างสีเหลืองบนน้ำใสๆไม่มีกลิ่นค่ะ วันก่อนไปนอนแช่น้ำในอ่างมาอาจจะเกี่ยวจากตรงนี้มั้ยคะหรือว่าเป็นเพราะร่างกายของเราเอง
สวัสดีค่ะ ปู้ญิ๋งมีปัญหา,อาการตกขาวเป็นก้อนและมีอาการคัน อาจเกิดจากการติดเชื้อราในช่องคลอดได้อย่างไรก็ตาม อาการตกขาวที่ผิดปกติ อาจเกิดจากสาเหตุอื่นๆ ได้อีก เช่น- การติดเชื้อแบคทีเรียในช่องคลอด ตกขาวจะมีปริมาณมาก มักมีสีเหลือง หรือเทาขุ่น และมีกลิ่นเหม็นเหมือนคาวปลา- การติดเชื้อปรสิต ซึ่งจะติดจากการมีเพศสัมพันธ์ ตกขาวจะมีกลิ่นเหม็นคาวรุนแรง มักมีสีเขียว หรือมีฟองปน และมีอาการแสบหรือคันในช่องคลอดมาก- ติดเชื้อหนองในแท้หรือหนองในเทียม จะติดจากการมีเพศสัมพันธ์เช่นกันตกขาวมักมีสีเหลืองหรือเขียวมีอาการเจ็บปวดและคันรอบช่องคลอด เจ็บปวดขณะปัสสาวะและขณะมีเพศสัมพันธ์หากเกิดจากเชื้อราในช่องคลอด การไปนอนแช่อ่างอาบน้ำ อาจเป็นปัจจัยที่ทำให้เกิดได้ เนื่องจากความอับชื้นที่เกิดขึ้น แต่ไม่ได้เกิดจากการติดเชื้อจากในอ่างปัจจัยเสี่ยงอื่นๆ ของการติดเชื้อราในช่องคลอด ได้แก่ การใส่กางเกงคับมากและอยู่ในที่อากาศร้อนชื้น เป็นคนอ้วน มีเหงื่อออกมาก การสวนล้างช่องคลอดมากไป การตั้งครรภ์ การมีคู่นอนที่ติดเชื้อรา เป็นโรคเบาหวาน ใช้ยาปฏิชีวนะต่อเนื่องนาน ทานยากดภูมิคุ้มกัน หรือมีโรคภูมิคุ้มกันบกพร่อง เป็นต้น